Lino Ventura
Lino Ventura, bet ganet Angiolino Giuseppe Pasquale Ventura e Parma (Emilia-Romagna, Rouantelezh Italia d'ar mare-se) d'ar 14 a viz Gouere 1919 hag aet da Anaon e Saint-Cloud (Hauts-de-Seine, Bro-C'hall) d'an 22 a viz Here 1987, a oa un aktour sinema italian. Daoust ma c'hallege mat-tre e chomas feal ouzh e vroadelezh italian e vuhez-pad.

Ne chomas ket pell da vevañ en ur vro ma oa bet fiziet ar galloud er rener faskour Benito Mussolini abaoe an 31 a viz Here 1922 hag e 1927 e tivroas da Vro-C'hall gant e vamm. Un nebeud bloavezhioù kent e oa aet kuit e dad — Giovanni Ventura — da Bariz da labourat evel beajour kenwerzh. Kollet roud e dad ne voe ket nag e vamm na Lino diwezhatoc'h evit e adkavout.

Meur a vicher a voe graet gantañ a-raok mont da c'hourener gresian-ha-roman a-vicher (aet da gampion Europa e miz C'hwevrer 1950 evel Lino Borrini, anv plac'h yaouank e vamm) ha, da-heul, da gatchour. Gwallc'hloazet da-geñver ur c'hrogad d'an 31 a viz Meurzh 1950 e voe ret dezhañ dilezel ar sport-mañ evit gwir. Dre zegouezh-kaer eo ez eas e 1953 e darempred gant ar filmaozer Jacques Becker edo war glask un italian korfet-mat evit delc'her roll Angelo Fraisier en e film Touchez pas au grisbi : roet ar roll dezhañ en devoe Ventura ar blijadur da gregiñ gant ur vicher nevez o c'hoari a-gevret gant steredenn ar mare, Jean Gabin e-unan. Hep goût dezhe e kroge ivez war un dro ur vignoniezh kreñv hag a badas betek marv Gabin e 1976.

D'an 8 a viz Genver 1942 ec'h euredas da Odette Lecomte (1919-2013) en devoe pevar bugel diganti. Nammet a-vihanik e verc'h Linda, bet ganet e 1958, e voe krouet ar gevrevidezh a garitez Perce-Neige gantañ e 1966 da reiñ sikour d'an dud nammet en o spered.

Paotr ar skinwel ne voe ket Lino Ventura dre na gemeras perzh nemet e daou film : Deux Romains en Gaule (1967, sevenet gant Pierre Tchernia) ha The Sword of Gedeon (1986, sevenet gant Michael Anderson).

E filmoù er sinema

1950-1959 : ur film warn-ugent
 1954 : Touchez pas au grisbi sevenet gant Jacques Becker.
 1955 : Razzia sur la chnouf gant Henri Decoin.
 1956 :
 La Loi des rues gant Ralph Habib,
 Crime et Châtiment gant Georges Lampin.
 1957 :
 Le Feu aux poudres gant Henri Decoin (eil film a-gevret),
 Action immédiate gant Maurice Labro,
 Le rouge est mis gant Gilles Grangier,
 L'Étrange Monsieur Steve gant Raymond Bailly,
 Trois jours à vivre gant Gilles Grangier (eil film a-gevret),
 Ces dames préfèrent le mambo gant Bernard Borderie.
 1958 :
 Maigret tend un piège gant Jean Delannoy,
 Ascenseur pour l'échafaud gant Louis Malle,
 Montparnasse 19 pe Les Amants de Montparnasse gant Jacques Becker (eil film a-gevret),
 Le Gorille vous salue bien gant Bernard Borderie (eil film a-gevret).
 1959 :
 Le fauve est lâché gant Maurice Labro (eil film a-gevret),
 Pensione Edelweiss gant Victor Merenda,
 Douze heures d'horloge gant Géza von Radványi,
 Marie-Octobre gant Julien Duvivier,
 Un témoin dans la ville gant Édouard Molinaro,
 125, rue Montmartre gant Gilles Grangier (3 film a-gevret),
 Le Chemin des écoliers gant Michel Boisrond.

1960-1969 : seizh film warn-ugent (eizh ha daou-ugent en holl)
 1960 :
 Classe tous risques gant Claude Sautet,
 Herrin der Welt - Teil 1 ha Herrin der Welt - Teil 2 gant William Dieterle.
 1961 :
 La Ragazza in vetrina gant Luciano Emmer,
 Un taxi pour Tobrouk gant Denys de La Patellière,
 Un taxi pour Tobrouk gant Duilio Coletti,
 Les Lions sont lâchés gant Henri Verneuil,
 Il Giudizio universale gant Vittorio De Sica.
 1962 :
 Le Bateau d'Émile pe Le Homard flambé gant Denys de La Patellière (eil film a-gevret),
 Les Petits Matins pe Mademoiselle Stop gant Jacqueline Audry,
 Le Diable et les Dix Commandements gant Julien Duvivier (eil film a-gevret),
 Carmen di Trastevere gant Carmine Gallone.
 1963 : 
 Die Dreigroschenoper gant Wolfgang Staudte,
 Les Tontons flingueurs gant Georges Lautner.
 1964 :
 Cent mille dollars au soleil gant Henri Verneuil (eil film a-gevret),
 Llanto por un bandido gant Carlos Saura,
 Le Monocle rit jaune gant Georges Lautner (eil film a-gevret),
 Les Barbouzes gant Georges Lautner (3 film a-gevret).
 1965 :
 L'Arme à gauche gant Claude Sautet (eil film a-gevret),
 La Métamorphose des cloportes gant Pierre Granier-Deferre,
 Les Grandes Gueules gant Robert Enrico.
 1966 :
 Ne nous fâchons pas gant Georges Lautner (4 film a-gevret),
 Avec la peau des autres gant Jacques Deray,
 Le Deuxième Souffle gant Jean-Pierre Melville.
 1967 : Les Aventuriers gant Robert Enrico (eil film a-gevret).
 1968 : Le Rapace gant José Giovanni.
 1969 :
 L'Armée des ombres gant Jean-Pierre Melville (eil film a-gevret),
 Le Clan des Siciliens gant Henri Verneuil (3 film a-gevret).

1970-1979 : triwec'h film (tri-ugent en holl)
 1970 : Dernier domicile connu gant José Giovanni (eil film a-gevret).
 1971 :
 Fantasia chez les ploucs gant Gérard Pirès,
 Boulevard du rhum gant Robert Enrico (3 film a-gevret).
 1972 :
 The Valachi Papers gant Terence Young,
 L'aventure c'est l'aventure gant Claude Lelouch.
 1973 :
 Le Silencieux gant Claude Pinoteau,
 La Raison du plus fou gant Raymond Devos ha François Reichenbach,
 La Bonne Année gant Claude Lelouch (eil film a-gevret),
 Le Far West gant Jacques Brel,
 L'Emmerdeur gant Édouard Molinaro (eil film a-gevret).
 1974 :
 Uomini duri gant Duccio Tessari,
 La Gifle gant Claude Pinoteau (eil film a-gevret).
 1975 :
 La Cage gant Pierre Granier-Deferre (eil film a-gevret),
 Adieu Poulet gant Pierre Granier-Deferre (3 film a-gevret).
 1976 : Cadaveri Eccellenti gant Francesco Rossi.
 1978 :
 The Medusa Touch gant Jack Gold,
 Un papillon sur l'épaule gant Jacques Deray (eil film a-gevret).
 1979 : L'Homme en colère gant Claude Pinoteau (3 film a-gevret).

1980-1989 : eizh film (eizh ha tri-ugent en holl)
 1980 : Les Séducteurs gant Édouard Molinaro (3 film a-gevret).
 1981 : Garde à vue gant Claude Miller.
 1982 :
 Espion, lève-toi gant Yves Boisset,
 Les Misérables gant Robert Hossein.
 1983 : Le Ruffian gant José Giovanni (3 film a-gevret).
 1984 :
 Cento Giorni a Palermo gant Giuseppe Ferrara,
 La Septième Cible gant Claude Pinoteau (4 film a-gevret).
 1987 : La Rumba gant Roger Hanin.

Aktourien Italia
Ganedigezhioù 1919
Marvioù 1987